**อาบดูราอามาน ชียานี** (ฝรั่งเศส: *Abdourahamane Tchiani*; อาหรับ: عبد الرحمن تشياني; เกิด พ.ศ. 2503 หรือ 2504) หรือที่เรียกว่า **โอมาร์ ชียานี** (ฝรั่งเศส: *Omar Tchiani*) เป็นนายพลกองพลน้อยแห่งกองทัพไนเจอร์และผู้บัญชาการหน่วยอารักขาประธานาธิบดีไนเจอร์ เขามีบทบาทสำคัญในการก่อรัฐประหารในประเทศไนเจอร์ พ.ศ. 2566 โดยการจับกุมประธานาธิบดีมุฮัมมัด บาซูม ต่อมาเขาประกาศตนเป็น "ประธานสภาแห่งชาติเพื่อการคุ้มกันบ้านเกิดเมืองนอน" เมื่อวันที่ 28 กรกฎาคม พ.ศ. 2566

ประวัติ
-------

อาบดูราอามาน ชียานี มาจากแคว้นตีลาเบรี ซึ่งเป็นพื้นที่เกณฑ์ทหารเข้ากองทัพไนเจอร์ทางตะวันตกของประเทศ

อาชีพทหาร
---------

ในปี 2554 เขาเข้ารับตำแหน่งผู้บัญชาการหน่วยอารักขาประธานาธิบดีไนเจอร์ และเป็นผู้ใกล้ชิดของประธานาธิบดีมาอามาดู อีซูฟู ในปี 2561 เขาได้รับการเลื่อนตำแหน่งเป็นนายพล ในปี 2558 ชียานีถูกกล่าวหาว่ามีส่วนรู้เห็นในแผนก่อรัฐประหารต่อต้านอีซูฟู แต่เขาได้ปฏิเสธทุกข้อกล่าวหาในศาล

ในปี 2564 เขาเป็นผู้นำหน่วยในการขัดขวางการพยายามก่อรัฐประหารที่หน่วยทหารพยายามยึดทำเนียบประธานาธิบดี ในช่วงสองวันก่อนที่อีซูฟูจะก้าวลงจากตำแหน่งเพื่อหลีกทางให้มุฮัมมัด บาซูม ผู้สืบทอดตำแหน่งที่ได้รับการเลือกตั้งตามระบอบประชาธิปไตย ทำให้ชียานียังคงได้รับความไว้วางใจให้ดำรงตำแหน่งผู้บัญชาการหน่วยอารักขาประธานาธิบดีไนเจอร์ต่อไป

การยึดอำนาจ
-----------

ในวันที่ 26 กรกฎาคม พ.ศ. 2566 ชียานีนำเจ้าหน้าที่อารักขาประธานาธิบดีควบคุมตัวบาซูม ในทำเนียบประธานาธิบดี ซึ่งเป็นส่วนหนึ่งของการรัฐประหารในประเทศไนเจอร์ พ.ศ. 2566 มีรายงานว่าการรัฐประหารนำโดยชียานี ซึ่งนักวิเคราะห์กล่าวว่าบาซูมวางแผนที่จะปลดเขาออกจากตำแหน่ง แหล่งข่าวที่ใกล้ชิดกับบาซูม กล่าวว่าเขาได้ตัดสินใจเลิกจ้างชียานี ในการประชุมคณะรัฐมนตรีเมื่อวันที่ 24 กรกฎาคม เนื่องจากมีรายงานว่าความสัมพันธ์ของพวกเขาเกิดความตึงเครียด

เมื่อวันที่ 28 กรกฎาคม ชียานีประกาศตนเป็นประธานสภาแห่งชาติเพื่อการคุ้มกันบ้านเกิดเมืองนอนในการปราศรัยทางโทรทัศน์ของรัฐ เขากล่าวว่าการทำรัฐประหารเกิดขึ้นเพื่อหลีกเลี่ยงความหายนะที่ค่อยเป็นค่อยไปและหลีกเลี่ยงไม่ได้ของประเทศ และกล่าวว่าบาซูมพยายามซ่อนความจริงอันโหดร้ายของประเทศ ซึ่งเขาเรียกว่า กองผู้เสียชีวิต ผู้พลัดถิ่น ความอัปยศอดสู และความคับข้องใจ นอกจากนี้เขายังวิพากษ์วิจารณ์ยุทธศาสตร์การรักษาความปลอดภัยของรัฐบาลว่าไร้ประสิทธิภาพ แต่ไม่ได้ระบุระยะเวลาสำหรับการกลับคืนสู่การปกครองของพลเรือน

อ้างอิง
-------

1. ↑  "Niger coup: Abdourahmane Tchiani declares himself leader". BBC. 28 July 2023. สืบค้นเมื่อ 28 July 2023.
2. 1 2 3  "Niger coup: Abdourahmane Tchiani declares himself leader". BBC. 28 July 2023. สืบค้นเมื่อ 28 July 2023.
3. ↑  "Omar Tchiani: Who is the General spearheading Niger's coup?". *APA*. 26 July 2023. สืบค้นเมื่อ 27 July 2023.
4. ↑  Tchima Illa Issoufou; Lucy Fleming (28 July 2023). "Niger coup: President Mohamed Bazoum in good health, says France". Niamey: BBC. สืบค้นเมื่อ 28 July 2023.
5. ↑  Aksar, Moussa; Balima, Boureima (27 July 2023). "Niger soldiers say President Bazoum's government has been removed". *Reuters*. สืบค้นเมื่อ 27 July 2023.
6. 1 2  "Who is Omar Tchiani, the suspected brain behind Niger coup?". *Aljazeera*. สืบค้นเมื่อ 27 July 2023.
7. ↑  "Niger's president vows democracy will prevail after mutinous soldiers detain him and declare a coup". *AP News*. 27 July 2023. สืบค้นเมื่อ 28 July 2023.
8. ↑  "Niger army general declares himself country's new leader". *Gulf News*. 29 July 2023. สืบค้นเมื่อ 29 July 2023.`{{cite web}}`: CS1 maint: url-status (ลิงก์)
9. ↑  "Niger's General Abdourahamane Tchiani declared new leader following coup (state TV)". *France 24*. 28 July 2023. สืบค้นเมื่อ 28 July 2023.
10. ↑  "Niger general Tchiani named head of transitional government after coup". Aljazeera. 28 July 2023. สืบค้นเมื่อ 28 July 2023.